Decoració de les finestres

## Decoració de les finestres

Hemsley, Rik `<rik@kde.org>`

Mahfouf, Anne-Marie `<annma@kde.org>`

Traductor: Antoni Bella
revisió Plasma 5.21 (9 d'abril de 2021)

## Decoració de les finestres

Aquest mòdul permet seleccionar un estil per als botons i les vores de les finestres.

### Decoració de les finestres

Escolliu un estil de decoració de finestra des de la llista de vista prèvia, o baixeu un estil nou utilitzant el botó Obtén decoracions noves de finestra....

La decoració predeterminada de les finestres s'anomena «Brisa».

Cada estil té un aspecte diferent i un «comportament» diferent. Alguns tenen vores de «redimensionament» (de vegades invisibles) per tot el seu voltant, que en facilita la redimensió però que en dificulta el moviment. Alguns no tenen vores en certs costats.

Us encoratgem a què experimenteu amb els diferents estils fins que en trobeu un que s'ajusti al vostre patró de treball.

A la vista prèvia de cada estil, trobareu un botó de configuració per a obrir el diàleg de configuració per a cada decoració.

Les opcions en aquest diàleg de configuració s'apliquen a totes les finestres. Algunes decoracions de finestra (p. ex., «Brisa») proporcionen una pestanya Substitucions específiques de la finestra. En aquesta pestanya podreu canviar la mida de la vora i la visibilitat de la barra de títol per a finestres en particular.

Trobareu diferents opcions per a finestres en particular al mòdul Regles de les finestres de l'Arranjament del sistema.

### Suggeriment

Per motius d'accessibilitat, algunes decoracions accepten vores molt grans. Si estès disponible, aquí també podreu triar una Mida de la vora de la finestra:. Aquestes vores llargues són fàcils de veure per a usuaris amb visibilitat reduïda, i fàcils de capturar per a gent amb mobilitat reduïda o dificultats en emprar el ratolí.

### Suggeriment

Si teniu interès a crear la vostra pròpia decoració de finestra, podeu aprendre'n més en aquesta guia d'aprenentatge.

### Decoracions

En aquest diàleg podeu canviar la decoració de la finestra. Les opcions disponibles dependran de l'estil seleccionat.

### Botons de la barra de títol

Aquesta pàgina permet personalitzar la ubicació del botó a la barra de títol. Podeu arrossegar els botons, p. ex., el Menú d'aplicacions dins la barra de títol, eliminar-los o arrossegar-los al voltant fins que us resultin més confortables d'emprar.

Habiliteu Tanca les finestres amb doble clic al botó de menú de finestra per a tenir una opció addicional al botó «Tanca» o si l'heu eliminat de la barra de títol.

Marqueu l'element Mostra els consells dels botons a la barra de títol si voleu veure els consells d'eina predeterminats quan es desplaça el punter del ratolí per sobre dels botons de la barra de títol.